Virtsaelinten tietokonetomografia

|  |  |
| --- | --- |
| Kuvaus: | Virtsaelinten tietokonetomografia varjoaineella |

**TUTKIMUKSEEN VALMISTAUTUMINEN**

Ennen tutkimusta voit syödä kevyesti, jotta syömättömyyden vuoksi et olisi huonovointinen.

Juo runsaasti vettä ja mehua tutkimusta edeltävän vuorokauden aikana.

**Tyhjennä rakko ja juo tuntia ennen tutkimusaikaa vettä 1 litra (tai niin paljon kuin pystyt). Älä käy vessassa, ennen kuin saat luvan käydä.**

Käy verikokeessa **ajanvarauskirjeen ohjeen mukaisesti** 2-28 päivää

ennen tietokonetomografiatutkimusta.

**Jos olet yliherkkä jodivarjoaineelle**, kerro siitä mahdollisimman pian lääkärille, joka lähetti sinut tutkimukseen.

**Jos olet raskaana tai epäilet olevasi raskaana**, kerro siitä mahdollisimman pian lääkärille, joka lähetti sinut tutkimukseen.

Lääkärin määräämät lääkkeet saat ottaa, mutta mikäli käytät jotakin metformiinia **(metformin hydrochlorid)**sisältävää**,** suun kautta nautittavista sokeritautilääkettä, keskustele hoitavan lääkärin kanssa sokeritaudin hoidosta tutkimuksen aikana. Jos sinulla on munuaisten vajaatoimintaa, niin kyseinen lääkitys voidaan joutua keskeyttämään.

**TUTKIMUKSEN KULKU**

Tutkimuksen aikana sinun tulee maata liikkumatta, koska liike aiheuttaa kuviin epätarkkuutta. Röntgenhoitajalla on sinuun puhe-, kuulo- ja näköyhteys.

Tutkimuksen aikana sinulle voidaan antaa suonensisäisesti varjoainetta, varjoaine voi aiheuttaa lämmön tunnetta kaulalla ja lantiossa, ja suussa voi tuntua metallin makua.

Ennen tutkimuksen aloittamista sinulle voidaan antaa suoneen lääkevalmistetta, joka lisää ja nopeuttaa virtsan eritystä.

 Tutkimus kestää noin 15 – 30 min.

**TUTKIMUKSEN JÄLKIHOITO**

Juo runsaasti, sillä se edistää varjoaineen poistumista elimistöstä.

Saat tutkimuksen vastaukset lääkäriltä, joka hoitaa sinua. Jos et tiedä, kuinka saat vastaukset, kysy siltä poliklinikalta tai osastolta, josta sinut lähetettiin tutkimukseen.

**YHTEYSTIEDOT**

Peru aika, jos et pääse tulemaan. Jos sinulla on kysyttävää tutkimuksesta, ota yhteys röntgen 2:een,

puh 017 – 173 307 arkisin klo 8.00 - 14.30.

Lisätietoa kuvantamistutkimuksista, säteilystä, röntgensäteilyn vaikutuksesta ja eri tutkimusten säteilyaltistuksesta saat internetistä

[www.tutkimukseen.fi](http://www.tutkimukseen.fi/)

[www.stuk.fi](http://www.stuk.fi/)